Kababan
An kababan sarong pahalabang lugar na parateng nagdadalagan sa pag-oltanan nin mga bulod o kabukidan, na sa parate igwa nin salog o sapa na nagdadalagan hale sa sarong poro pasiring sa ibong. An kadaklan na kababan napoporma nin pagrasay kan daga sa ibabaw nin mga salog o sapa sa laog nin halawigon na panahon. An nagkapirang kababan napoporma sa erosyon sa paagi kan yelong glacial. An mga glesyer na ini posibleng magdanay na presente sa mga kababan sa haralangkaw na kabukidan o polar na lugar. 

Sa mas hababang latitud asin altitud, an mga kababan na ini na pinorma nin glesyer posibleng linalang o pinadakula durante kan edad na yelo alagad ngonyan mga talingkas sa yelo asin okupado na nin mga sapa o salog. Sa mga lugar na desyerto, an mga kababan posibleng mamara o nagdadara nin tubig alagad bihira sana. Sa mga lugar na may limestone bedrock, mamarang mga kababan pwede man na magresulta sa drainage na ngonyan nangyayari na sa irarom nin daga imbes na sa ibabaw.